— Кампанія velcom — сталы ўдзельнік і генеральны партнёр Фестывалю беларускамоўнай рэкламы “ADNAK!”. Ці можна падвесці пэўныя вынікі наконт таго, што вам дае ўдзел у ім? Чым ён карысны? Д. К.: Нельга казаць, што толькі фестываль падштурхнуў нас да беларускай мовы. Мы пачалі ўдзельнічаць у ім, ужо добра ўсведамляючы, што будзем усяляк падтрымліваць беларускую мову і культуру. “ADNAK!” быў нам цікавы сам па сабе, бо гэта адзіны фестываль беларускамоўнай рэкламы ў нашай краіне. Дзякуючы яму мы сталі больш вядомыя сярод беларускіх рэкламістаў, завязалі шмат карысных кантактаў. Да нас наконт супрацоўніцтва пачалі звяртацца розныя цікавыя беларускамоўныя праекты.